बिहारक विकासमे मुख्यमन्त्री नीतिश कुमार अहम भूमिका रहब स्वीकार करैत विकासक लेल बेर बेर झकझोरएबला काज मिडिया कऽ रहल ओ उल्लेख कएलन्हि ।
 रेडियो मिथिलाक कार्यक्रम मिथिला दरबारमे बातचीत करैत आज तकक ब्यूरो प्रमुख झा कहलन्हि जतए मिडिया मजगूत होएत ओहि ठामक विकासक गति बढत।
 जनकपुरक विकासक लेल एहि ठामक मिडियाकेँ बल देबए पड़त ओ सल्लाह देलन्हि।
 नेपालमे मिडियाक विकास तीव्र गतिमे भऽ रहल चर्चा करैत आज तकक पत्रकार सुजीत कुमार झा कहलन्हि मिडियाकेँ विकास आ सुशासन सँ जोड़ए पड़त।
 भारतमे आज तक नंबर 1 न्यूज चैनल होबएकेँ पाछु ओहिमे कार्यरत पत्रकारसभक 24 घण्टाक मेहनत रहल ओ उल्लेख कएलन्हि ।
 पत्रकार झा कहलन्हि 5 वर्ष पूर्व कहिओ पटनामे रहैत छलहुँ तऽ कहिओ मुज्जफरपुर तऽ कहिओ कटिहार अर्थात 24 घण्टा समाचारक पाछु बेहाल रहैत छलहुँ ।
 आज तकक बिहार ब्यूरो प्रमुख सुजीत कुमार झा अपन पत्रकारिता अनुभव सहित बिभिन्न बातसभ कहलन्हि।
 (समाद : सुजीत कुमार झा)